คณะพยาบาลศาสตร์ มหาวิทยาลัยเกษตรศาสตร์

คณะพยาบาลศาสตร์ มหาวิทยาลัยเกษตรศาสตร์  (อังกฤษ : Faculty of Nursing, Kasetsart University) จัดตั้งขึ้นเมื่อวันที่ 26 มิถุนายน พ.ศ. 2566  เพื่อดำเนินการจัดการเรียนการสอน วิจัย เพื่อการผลิตพยาบาล และสนับสนุนโรงพยาบาลมหาวิทยาลัยเกษตรศาสตร์ แก่ประชาชนในบริบทของ ชีวเกษตรสุขภาพ (Bio-Agricultural Health) เพื่อให้สอดคล้องกับ เวชศาสตร์การเกษตรและชีวนวัตกรรม (Agro-Medicine and Bio-Innovation) ภายใต้โครงการอุทยานการแพทย์เฉลิมพระเกียรติ มหาวิทยาลัยเกษตรศาสตร์  

**ประวัติ**
 พ.ศ. 2565 สภามหาวิทยาลัยเกษตรศาสตร์ ในการประชุมครั้งที่ ๙/๒๕๖๕ เมื่อวันจันทร์ที่ ๒๖ กันยายน พ.ศ. ๒๕๖๕ ได้มีข้อเสนอแนะให้มหาวิทยาลัยเกษตรศาสตร์จัดตั้งคณะที่เกี่ยวข้องกับการดำเนินการจัดตั้งโรงพยาบาลมหาวิทยาลัยเกษตรศาสตร์อย่างมีประสิทธิภาพ เช่น คณะพยาบาลศาสตร์ คณะทันตแพทยศาสตร์ และคณะเภสัชศาสตร์ เป็นต้น  ที่ประชุมสภามหาวิทยาลัยเกษตรศาสตร์ ครั้งที่ 11/2565 วันที่ 28 พฤศจิกายน พ.ศ. 2565 อนุมัติจัดตั้ง โครงการอุทยานการแพทย์ มหาวิทยาลัยเกษตรศาสตร์    บนพื้นที่ส่วนกลางบางเขน ตามที่อธิการบดีมหาวิทยาลัยเกษตรศาสตร์ (ดร.จงรัก วัชรินทร์รัตน์) ได้มอบหมายให้รองอธิการบดีฝ่ายพัฒนาบัณฑิตขั้นสูงฯ (รองศาสตราจารย์ ดร. สมหวัง ขันตยานุวงศ์) นำเสนอข้อมูลต่อที่ประชุม กล่าวคือ โครงการอุทยานการแพทย์ มหาวิทยาลัยเกษตรศาสตร์ ระยะแรกเป็นการจัดตั้งคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และระยะที่สองเป็นการจัดตั้งคณะเภสัชศาสตร์ และคณะทันตแพทยศาสตร์ - พ.ศ. 2566 มหาวิทยาลัยเกษตรศาสตร์ แต่งตั้งคณะกรรมการเพื่อการจัดต้ังคณะพยาบาลศาสตร์ และพัฒนาหลักสูตรพยาบาลศาสตรบัณฑิต มหาวิทยาลัยเกษตรศาตร์ โดยมีรองอธิการบดีฝ่ายพัฒนาบัณฑิตขั้นสูงฯ (รองศาสตราจารย์ ดร. สมหวัง ขันตยานุวงศ์) เป็นประธาน ตามประกาศมหาวิทยาลัยเกษตรศาสตร์ ลงวันที่ 6 มกราคม พ.ศ. 2566 โดยมี รองศาสตราจารย์ พลตรีหญิง ดร.สายสมร เฉลยกิตติ เป็นรองประธานฯ คณบดีคณะแพทยศาสตร์ คณบดีคณะวิทยาศาสตร์ คณบดีคณะสัตวแพทยศาสตร์ คณบคีคณะสาธารณสุขศาสตร์ ศาสตราจารย์ (คลินิก) พลตรี นพ.อุปถัมภ์ ศุภสินธุ์ และพันเอกหญิง รุ่งทิวา พิมพ์สักกะ เป็นกรรมการ ผู้ช่วยศาสตราจารย์ ดร.สุธารัตน์ โชติกประคัลภ์ เป็นกรรมการและเลขานุการ ดร.คเณศ ภักดีภักดิ์ ดร.พรจันทร์ โลจนะศุภฤกษ์ ดร.ศรินย์พร ชัยวิศิษฎ์ และนางสาวพรรณพนัช จันหา เป็นกรรมการและผู้ช่วยเลขานุการ - ดร. จงรัก วัชรินทร์รัตน์ อธิการบดีมหาวิทยาลัยเกษตรศาสตร์ และคณะ (รองศาสตราจารย์ ดร. สมหวัง ขันตยานุวงศ์  รองอธิการบดีฝ่ายพัฒนาบัณฑิตขั้นสูงฯ  รองศาสตราจารย์ พลเอก นพ. ชุมพล เปี่ยมสมบูรณ์ รักษาการแทนคณบดีคณะแพทยศาสตร์ และนางสุชีรา จรรยามั่น ผู้อำนวยการกองบริหารยุทธศาสตร์) เข้านำเสนอข้อมูล โครงการอุทยานการแพทย์ มหาวิทยาลัยเกษตรศาสตร์ ต่อกระทรวงอุดมศึกษา วิทยาศาสตร์ วิจัย และนวัตกรรม เพื่อขอรับการสนับสนุนจากรัฐบาล โดยในวันที่ 24 มกราคม พ.ศ. 2566 ดร. จงรัก วัชรินทร์รัตน์ และคณะ ได้เข้าชี้แจงต่อที่ประชุมคณะรัฐมนตรี (ครม.) และที่ประชุม ครม. ลงมติอนุมัติโครงการอุทยานการแพทย์ มหาวิทยาลัยเกษตรศาสตร์ (ระยะแรก พ.ศ. 2567-2572) จำนวน 8,863,934,300 บาท อันประกอบด้วย คณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์  โดยเป็นงบประมาณสำหรับครุภัณฑ์ สิ่งก่อสร้าง และบุคลากรของคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และในระยะที่สองตั้งแต่ พ.ศ. 2572 เป็นต้นไป จะเป็นในส่วนของคณะเภสัชศาสตร์ และคณะทันตแพทยศาสตร์ - ในการประชุมสภามหาวิทยาลัยเกษตรศาสตร์ ครั้งที่ 6/2566 วันที่ 26 มิถุนายน 2566 ได้มีมติอนุมัติจัดตั้ง "คณะพยาบาลศาสตร์" รายละเอียดตามประกาศมหาวิทยาลัยเกษตรศาสตร์ เรื่องการจัดต้ังส่วนงานของมหาวิทยาลัยเกษตรศาสตร์ (ฉบับที่ 4) พ.ศ. 2566 ลงวันที่ 26 มิถุนายน พ.ศ. 2566 ทั้งนี้เพื่อรองรับการจัดตั้งโรงพยาบาลมหาวิทยาลัยเกษตรศาสตร์ ภายใต้โครงการอุทยานการแพทย์ มหาวิทยาลัยเกษตรศาสตร์   ปัจจุบันมหาวิทยาลัยเกษตรศาสตร์ได้ดำเนินการ แต่งตั้งผู้ทรงคุณวุฒิ 2 ท่าน คือ รองศาสตราจารย์ พลตรีหญิง ดร.สายสมร เฉลยกิตติ (อดีตผู้อำนวยการวิทยาลัยพยาบาลกองทัพบก) และพันเอกหญิงรุ่งทิวา พิมพ์สักกะ (อดีตรองผู้อำนวยการกองการพยาบาล โรงพยาบาลพระมงกุฎเกล้า) เพื่อดำเนินการในการจัดทำหลักสูตรพยาบาลศาสตรบัณฑิตตามประกาศมหาวิทยาลัยเกษตรศาสตร์ เรื่องแต่งต้ังคณะอนุกรรมการจัดทำหลักสูตรพยาบาลศาสตรบัณฑิต มหาวิทยาลัยเกษตรศาสตร์ ประกาศ ณ วันที่ 27 กุมภาพันธ์ พ.ศ.2566 อันประกอบด้วยผู้ทรงคุณวุฒิภายในและภายนอกเป็นอนุกรรมการได้แก่ รองศาสตราจารย์ พ.ต.อ.หญิง ทิทย์ฆัมพร เกษโกบล ผู้ช่วยศาสตราจารย์ ดร. สุนทราวดี เธียรพิเชฐ ผู้ช่วยศาสตราจารย์ ดร. สตรีรัตน์ ธาดากานต์ ผู้ช่วยศาสตราจารย์ ดร. กาญจนา ศรีสวัสดิ์ ผู้ช่วยศาสตราจารย์ พ.ต.หญิง ดร.ณัฐกฤตา ศิริโสภณ รองศาสตราจารย์ ดร. ราตรี วงศ์ปัญญา รองศาสตราจารย์ ดร. พิทักษ์ เชื้อวงศ์ รองศาสตราจารย์ สพ.ญ. ดร.ปฐมาพร เอมะวิศิษฎ์ พ.อ.หญิง ระวีวรรณ เอกสิทธื์ ผู้ช่วยศาสตราจารย์ อนันต์ อิฟติคาร ผู้ช่วยศาสตราจารย์ ดร.รัชฎาภรณ์ อึ้งเจริญ ผู้ช่วยศาสตราจารย์ สุนทรี โอรัตนสถาพร ผู้ช่วยศาสตราจารย์ ดร.สุธารัตน์ โชติกประคัลภ์ และ ดร.คเณศ ภักดีภักดิ์  โดยหลักสูตรพยาบาลศาสตรบัณฑิต มหาวิทยาลัยเกษตรศาตร์มีความโดดเด่นทางด้าน ซึวเกษตรสุขภาพ (Bio-Agricultural Health) ทั้งนี้ การจัดตั้งคณะพยาบาลศาสตร์ มหาวิทยาลัยเกษตรศาสตร์ ยังเป็นการสนับสนุนการเพิ่มจำนวนบุคลากรทางการแพทย์ให้กับประเทศชาติ ที่มีความต้องการเพิ่มอัตราตำแหน่งแพทย์ ประมาณ 35,000 คน พยาบาล ประมาณ 140,000 คน อีกด้วย- พ.ศ. 2568 คณะพยาบาลศาสตร์ มหาวิทยาลัยเกษตรศาสตร์เปิดรับนิสิตรุ่นแรก จำนวน 70 คน

**โครงการอุทยานการแพทย์ มหาวิทยาลัยเกษตรศาสตร์ == 
ที่ประชุมสภามหาวิทยาลัยเกษตรศาสตร์ ครั้งที่ 11/2565 วันที่ 28 พฤศจิกายน พ.ศ.2565 อนุมัติจัดตั้ง โครงการอุทยานการแพทย์ มหาวิทยาลัยเกษตรศาสตร์   บนพื้นที่ส่วนกลางบางเขน ตามที่อธิการบดีมหาวิทยาลัยเกษตรศาสตร์ (ดร.จงรัก วัชรินทร์รัตน์) ได้มอบหมายให้รองอธิการบดีฝ่ายพัฒนาบัณฑิตขั้นสูงฯ (รองศาสตราจารย์ ดร. สมหวัง ขันตยานุวงศ์) นำเสนอข้อมูลต่อที่ประชุม กล่าวคือ โครงการอุทยานการแพทย์ มหาวิทยาลัยเกษตรศาสตร์ ระยะแรกเป็นการจัดตั้งคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และระยะที่สองเป็นการจัดตั้งคณะเภสัชศาสตร์ และคณะทันตแพทยศาสตร์ ซึ่งต่อมามหาวิทยาลัยเกษตรศาสตร์ นำโดย ดร. จงรัก วัชรินทร์รัตน์ อธิการบดีมหาวิทยาลัยเกษตรศาสตร์ และคณะ (รองศาสตราจารย์ ดร. สมหวัง ขันตยานุวงศ์ รองอธิการบดีฝ่ายพัฒนาบัณฑิตขั้นสูงฯ รองศาสตราจารย์ พลเอก นพ. ชุมพล เปี่ยมสมบูรณ์ รักษาการแทนคณบดีคณะแพทยศาสตร์ และนางสุชีรา จรรยามั่น ผู้อำนวยการกองบริหารยุทธศาสตร์) เข้านำเสนอข้อมูลต่อกระทรวงอุดมศึกษา วิทยาศาสตร์ วิจัย และนวัตกรรม เพื่อขอรับการสนับสนุนจากรัฐบาล โดยในวันที่ 24 มกราคม พ.ศ. 2566 ดร. จงรัก วัชรินทร์รัตน์ และคณะ ได้เข้าชี้แจงต่อที่ประชุมคณะรัฐมนตรี (ครม.) และที่ประชุม ครม. ลงมติอนุมัติโครงการอุทยานการแพทย์ มหาวิทยาลัยเกษตรศาสตร์ (ระยะแรก พ.ศ. 2567-2572) จำนวน 8,863,934,300 บาท   อันประกอบด้วย คณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์  โดยเป็นงบประมาณสำหรับครุภัณฑ์ สิ่งก่อสร้าง และบุคลากรของคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และในระยะที่สองตั้งแต่ พ.ศ. 2572 เป็นต้นไป จะเป็นในส่วนของคณะเภสัชศาสตร์ และคณะทันตแพทยศาสตร์

**หลักสูตร**

**หน่วยงาน**
คณะพยาบาลศาสตร์ มหาวิทยาลัยเกษตรศาสตร์ จะประกอบไปด้วยหน่วยงาน ภาควิชา ประกอบด้วย 6 ภาควิชา สำนักงานเลขานุการ 6 งาน และศูนย์วิจัยและบริการวิชาการทางการพยาบาลศาสตร์ 6 งาน  โดยมีรายละเอียด ดังนี้

**รายนามประธานคณะกรรมการจัดตั้งคณะพยาบาลศาสตร์/รักษาการแทนคณบดี/คณบดีคณะพยาบาลศาสตร์**

**อัตลักษณ์**
 สีประจำคณะพยาบาลศาสตร์ : สีเขียวมรกรต (Emerald Green) หรือ "สีเขียวปารีส" บางครั้งเรียกว่า "สีเขียวอิมพีเรียล" หรือ "สีเขียวเวโรนีส”  
** รหัสเลขฐานสิบหกสีเขียวมรกต คือ #50C878 (มีค่า RGB คือ R: 31.4, G: 78.4, B: 47.1 และค่า CMYK คือ C: 0.6, M: 0, Y: 0.4, K:0.22)- ดอกไม้ประจำคณะ : ดอกนนทรี

**ความร่วมมือทางวิชาการ**
 กองทัพบก- มหาวิทยาลัยนวมินทราธิราช โดยคณะพยาบาลศาสตร์เกื้อการุณย์ รับเป็นสถาบันพี่เลี้ยงให้กับคณะพยาบาลศาสตร์ เมื่อวันที่ 27 มิถุนายน 2566  

**ดูเพิ่ม**
มหาวิทยาลัยเกษตรศาสตร์เคยรับวิทยาลัยพยาบาลบรมราชชนนี นพรัตน์วชิระเป็นสถาบันสมทบในหลักสูตรพยาบาลศาสตร์ โดยสภามหาวิทยาลัยเกษตรศาสตร์ได้มีมติรับเป็นสถาบันสบทบ เมื่อวันที่ 19 กุมภาพันธ์ พ.ศ. 2544 และได้มีพระราชกฤษฎีกาให้วิทยาลัยพยาบาลบรมราชชนนี นพรัตน์วชิระ เป็นสถาบันสมทบของมหาวิทยาลัยเกษตรศาสตร์ในปี พ.ศ. 2546 (พรก. เล่ม 120 ตอนที่ 35 ก. ลงวันที่ 29 เมษายน พ.ศ. 2546) ถือได้ว่าเป็นบัณฑิตในหลักสูตร พยาบาลศาสตร์fix-attempted=yes ที่มีมาก่อนหน้านี้  โดยบัณฑิตในหลักสูตรก่อนหน้านี้จะมีสีพู่ชุดครุยเป็นสีเหลืองราชพฤกษ์   ปัจจุบัน วิทยาลัยพยาบาลบรมราชชนนี นพรัตน์วชิระ หน่วยงานในสังกัดสถาบันพระบรมราชชนก กระทรวงสาธารณสุข ภายหลังราชกิจจานุเบกษาเล่ม 136 ตอนที่ 43 ก หน้า 50 ได้ประกาศให้ใช้พระราชบัญญัติสถาบันพระบรมราชชนก พ.ศ. 2562   โดยให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพ มีฐานะเป็นนิติบุคคลและเป็นส่วนราชการตามกฎหมายว่าด้วยวิธีการงบประมาณ อยู่ภายใต้สังกัดกระทรวงสาธารณสุข สามารถออกปริญญาบัตรขั้นสูงเองได้โดยไม่ต้องไปสมทบกับสถาบันการศึกษาอื่น และวิทยาลัยพยาบาลบรมราชชนนี นพรัตน์วชิระจึงได้ไปใช้หลักสูตรของสถาบันพระบรมราชชนก  และต่อมามหาวิทยาลัยเกษตรศาสตร์ได้สถาปนา "คณะพยาบาลศาสตร์" เป็นคณะวิชาในสังกัดของตนเอง ขึ้นเมื่อวันที่ 26 มิถุนายน พ.ศ. 2566 โดยมีสีประจำคณะและสีพู่ชุดครุยบัณฑิต คือ สีเขียวมรกรต 

**อ้างอิง**

**แหล่งข้อมูลอื่น**
หมวดหมู่:หน่วยงานในมหาวิทยาลัยเกษตรศาสตร์
ก